આ વિડિયોમાં જોવા મળતા અધિકારીઓનાં નામ પોલીસ-ઇન્સ્પેક્ટર શશિકાંત જગદાળે અને કૉન્સ્ટેબલ અલ્હાદ ગાયકવાડ હોવાનું પોલીસે જણાવ્યું છે. જગદાળે હાલમાં ઍન્ટિ-ટેરરિઝમ સ્ક્વૉડના જુહુ યુનિટમાં કામ કરે છે, જ્યારે ગાયકવાડ ક્રાઇમ બ્રાન્ચના અસિસ્ટન્ટ પોલીસ-કમિશનર સુનીલ દેશમુખનો ડ્રાઇવર છે. આ પોસ્ટિંગ પહેલાં જગદાળે મુંબઈ ક્રાઇમ બ્રાન્ચમાં ખંડણીવિરોધી સેલમાં કામ કરતો હતો અને ગાયકવાડ ક્રાઇમ બ્રાન્ચમાં હતો. તેની સામે અનેક વાર લાંચ લેવાની ફરિયાદો થતાં તેની ટ્રાન્સફર કરી દેવામાં આવી હતી.